《浪淘沙 秦淮水上看钟山》
清代·庄棫

槛外是钟山，翠拥烟峦。山腰茅屋两三间。我却低头水上望，几个渔船。

金粉记当年，裙屐依然。一春心事有谁怜。燕子误将王谢认，来往翩跹。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。